نوجوانوں کے امور اور کھیل کود کی وزارت
یوگ آسن کو مسابقتی کھیل کے طور پر باضابطہ تسلیم کیا جانا
ایک کھیل کے طور پر یوگ آسن کو تسلیم کیے جانے سے اس کی مسابقت اور پوری دنیا میں اس کےپھیلاؤ میں اضافہ ہوگا: جناب شریپدنایک
یوگ آسن کو کھیلوں انڈیا، قومی اور یونیورسٹی کھیل کود مقابلوں میں شامل کیا جائے گا: جناب کرن رجیجو
نئی دہلی،17؍ دسمبر ، آیوش کی وزارت اور نوجوانوں کے امور نیز کھیل کی وزارت نے ایک مشترکہ اخباری کانفرنس میں یوگ آسن کو ایک مسابقتی کھیل کے طور پر باقاعدہ حیثیت سے تسلیم کیے جانے کا اعلان کیا۔ اس مشترکہ پریس کانفرنس سے آیوش کے مرکزی وزیر مملکت  جناب شریپد نایک اور نوجوانوں کے امور نیز کھیل کود کے مرکزی وزیر مملکت  جناب کرن رجیجو نے آج نئی دلّی میں خطاب کیا۔
جناب نایک نے اظہار خیال کرتے ہوئے یوگ آسن کے مقابلوں کی اصل جوبھارت کی یوگا روایت سے جڑی ہوئی ہے، بتائی اور کہا کہ اس طرح کے مقابلے صدیوں سے ہوتے رہے ہیں۔ انھوں نے کہا کہ یہ مقابلے مختلف سطحوں پر آج بھی ہو رہے ہیں۔ لیکن ان مقابلوں کو قومی سطح پر دکھانے کے لیے کوئی مضبوط اور دیرپا ڈھانچہ ابھی ابھرکر سامنے نہیں آیا ہے۔ انھوں نے کہا کہ حکومت کی طرف سے یوگ آسن کو ایک مسابقتی کھیل کے طور پر یوگا سیکٹر کے ساجھے داروں کے ساتھ تین چار سال کے وسیع تبادلہ خیال کے بعد تسلیم کرنے کا فیصلہ سامنے آیا ہے۔ وزیر موصوف نے یہ بھی کہا کہ یوگ آسن یوگا کا ایک ناگزیر اور اہم جزو ہے جو نوعیت کے اعتبار سے نفسیاتی – جسمانی ہے۔ اور پوری دنیا میں فٹنس اور عام صحت مندی میں اپنی صلاحیت کی وجہ سے مقبول ہے۔
انھوں نے مزید کہا کہ ’’یوگ آسان کے ایک کھیل بننے سے اس بات کو بھی یقینی بنایا جائے گا کہ اس شعبے میں نئی ٹیکنالوجیوں اور نئی حکمت عملیوں کو یقینی بنایا جارہا ہے جس سے اس میدان میں اپنا کیریئر بنانے میں کھلاڑیوں اور اہلکاروں کو فائدہ پہنچے گا‘‘۔
اس موقع پر میڈیا سے خطاب کرتے ہوئے جناب کرن رجیجو نے کہا کہ یوگ آسن کو ایک کھیل کے طورپر تسلیم کیے جانے سے جو مسابقت پیدا ہوگی اس سے لوگوں کے مابین اور پوری دنیا میں یوگا میں دلچسپی میں اضافہ ہوگا۔ انھوں نے یہ بھی کہا کہ دونوں وزارتیں قریبی تال میل سے کام کر رہی ہیں تاکہ یوگ آسن کو ایک مسابقتی کھیل بنایا جاسکے۔ انھوں نے مزید کہا کہ ہم یوگ آسن کو کھیلو انڈیا اور یونیورسٹی مقابلوں میں کھیل کا ایک حصہ بنانے کا منصوبہ بنا رہے ہیں۔ اور ہم اسے قومی کھیل کود مقابلوں میں بھی شامل کرنے کی کوشش کریں گے لیکن کسی کھیل کو اولمپک میں شامل کرانا ایک لمبے سفر کی شروعات کی حیثیت رکھتا ہے۔ جناب رجیجو نے یہ بھی کہا کہ یوگ آسن ایک بہت ہی خوبصورت پرکشش اور مقبول کھیل بننے جارہا ہے۔
آیوش کے سکریٹری نے ایک مقالہ پیش کیا اور وضاحت کی کہ یوگ آسن کے مقابلے کے لیے امکان ہے کہ 7 زمروں کے 4 کھیلوں میں 51 میڈل مخصوص کیے جائیں گے۔ مردوں اور عورتوں دونوں کے لیے مجوزہ مقابلوں میں روایتی یوگ آسن، آرٹسٹک یوگ آسن ، آرٹسٹک یوگ آسن ، ریتھمک یوگ آسن ، فری فلو / گروپ یوگ آسن، انفرادی آل راؤنڈ – چمپئن شپ اور ٹیم چمپئن شپ۔
سکریٹری موصوف نے یہ بھی مطلع کیا کہ یوگ آسن کو ایک کھیل کے طور پر ترقی دینے میں مستقبل میں جو سرگرمیاں اور اقدامات شامل ہوں گے وہ اس طرح ہیں:
- ایک آزمائشی یوگ آسن مقابلہ جس کا نام ہوگا ’’نیشنل انڈیویژول یوگ آسن اسپورٹ چمپئن شپ‘‘  جو 2021 کے شروع میں منعقد ہوگا۔
- مقابلوں ایوینٹ اور یوگ آسن کھیل پروگرام کے لیے سالانہ کلینڈر کی شروعات۔
- یوگ آسن چمپئن شپ کے لیے ایک خودکار اسکورنگ سسٹم کو ترقی دینا۔
- کوچوں، ریفریوں، ججوں اور مقابلے کے ڈائریکٹروں کے لیے کورس۔
- کھلاڑیوں کے لیے کوچنگ کیمپس۔
- لیگ آف یوگ آسن کی شروعات تاکہ کھلاڑیوں، ماہرین اور مقابلوں میں حصہ لینے والوں کے کیریئر اور سماجی حیثیت کو یقینی بنایا جاسکے اور یوگ آسن کھلاڑیوں کے مابین اسپورٹس ا سٹار پیدا کیے جاسکیں۔
- قومی کھیلوں، کھیلو انڈیا اور بین الاقوامی کھیل کود مقابلوں میں ایک کھیل کے طورپر یوگ آسن کو متعارف کرانا۔
- یوگ آسن کے کھلاڑیوں کے لیے روزگار کے مواقع کے لیے اقدامات کرنا۔
مقالے کے لیے یہاں کلک کریں